Twee mans val binne-in tenkwa, een sterfŉ Man is Saterdagmiddag in Alberton, oos van Johannesburg, dood nadat hy en ŉ medewerker binne-in ŉ tenkwa in geval het. Santi Steinmann, ŉ woordvoerder van Netcare 911, het gesê die mans was besig om die tenkwa skoon te maak toe hulle daarin geval het. “Paramedici moes spesiale toerusting gebruik om die twee mans uit die tenkwa te kry. Ongelukkig het een man tydens die voorval gesterf,” het Steinmann gesê. Die ander man het kritieke beserings opgedoen en is na ŉ nabygeleë hospitaal geneem vir verdere behandeling. Die voorval word ondersoek.